મેં ૧૯૮૪માં C.I.S.S.ની સ્થાપના કરી, ત્યારથી અમે અમારાં સેવાકાર્યો વિશે છાપાંઓમાં જાહેરાતો આપતા. શરૂઆતનાં વર્ષોમાં અમારાં કામની કદર સાથે વખતોવખત અમને ધિક્કારના પત્રો મળતા અને ફોન પર અપશબ્દોથી અમને નવાજતા. ઘણીવાર ધિક્કારના પત્રો અનામી હોય છે. પરંતુ કોઈક વાર સાચું કે ખોટું પૂરા સરનામા સાથેના ધિક્કારના પત્રો પણ અમને મળતા. સરનામાવાળા દરેક પત્રનો પ્રતિભાવ આપવામાં હું હંમેશા તત્પર રહેતો.